கேள்வி: செலீனா கோமசு - ஆரம்பகால வாழ்க்கை என்பது என்ன?
பதில்: செலினா மேரி கோம்சு சூலை 22, 1992 இல் டெக்சாஸின் கிராண்ட் பிரேரியில் ரிக்கார்டோ ஜோயல் - கோமசு மாண்டி டீஃபி தம்பதியினருக்கு மகளாகப் பிறந்தார். இவரது தாய் மேனாள் மேடை நடிகையாவார். 1995 ஆம் ஆண்டு இறந்த தேஜானோ பாடகி செலெனா நினைவாக இவருக்குப் பெயரிடப்பட்டது. இவரின் தந்தை மெக்சிகன் வம்சாவளியைச் சேர்ந்தவராவார். தத்தெடுக்கப்பட்ட இவரின் தாயார் இத்தாலிய வம்சாவளியைச் சேர்ந்தவர். கோமசின் தந்தைவழி தாத்தா பாட்டி 1970களில் மெக்சிகோவின் மாந்தர்ரே டெக்சாசுக்கு குடிபெயர்ந்தனர். கோமசு தான் "மூன்றாம் தலைமுறை அமெரிக்க-மெக்சிகன்" என்று கூறியுள்ளார்
கேள்வி: செலீனா கோமசு - 2002-2006 பற்றி விளக்கவும்.
பதில்: தனது தாய் மேடை நடிப்பிற்க்காகத் தயாராவதைப் பார்த்த இவருக்கும் நடிப்பின் மீது ஆர்வம் வந்தது. 2002 ஆம் ஆண்டில், குழந்தைகள் தொலைக்காட்சித் தொடரான ''பார்னீயும் நண்பர்களும்'' ஜியானா என்ற கதாபாத்திரத்தின் மூலம் அறிமுகமானார் ''பார்னி & பிரண்ட்சசில்'' பணிபுரியும் போது, கோமசு ''ஸ்பை கிட்ஸ் 3-டி: கேம் ஓவர்'' (2003) , தொலைக்காட்சிக்காக தயாரிக்கப்பட்ட ''வாக்கர், டெக்சாஸ் ரேஞ்சர்: டிரையல் பை ஃபயர்'' (2005) ஆகிய படங்களில் சிறு வேடங்களில் நடித்தார். டிஸ்னி சேனல் தொடரான ''தி சூட் லைஃப் ஆஃப் ஜாக் & கோடியின்'' 2006 தொடரில் கௌரவ வேடத்தில் நடித்தார்.
கேள்வி: செலீனா கோமசு - 2007-2012 குறித்து விரிவாக சொல்லுங்கள்.
பதில்: 2007 ஆம் ஆண்டு டிஸ்னி சேனல் தொடரான ''ஹன்னா மாண்டனா'' பரப்பிசை நட்சத்திரக் கதாப்பாத்திரமான மிகைலாவாக நடிக்கும் வாய்ப்பு வழங்கப்பட்டது. டிஸ்னி சேனல் தொடர்களுக்கான ''சூட் லைஃப்'' , ''லிஸ்ஸி மெக்குயர்'' ஆகிய இரு சோதனைத் தொடர்களில் நடிக்கத் தேர்வானார். பின்னர், நெட்வொர்க்கின் தொடரான ''விசார்ட்ஸ் ஆப் வேவர்லி ப்ளேஸ்'' ஒரு கதாப்பாத்திரத்தில் நடிப்பதற்காக நடிப்புச் சோதனைக்கு அழைக்கப்பட்டு அலெக்ஸ் ரூசோ எனும் முன்னணிக் கதாப்பாத்திரத்தில் நடிக்கத் தேர்வானார். பின்னர் கோமசும் அவரது தாயாரும் லாஸ் ஏஞ்சலஸ் குடிபெயர்ந்தனர்.
கேள்வி: செலீனா கோமசு - மனிதநேயச் செயல்பாடுகள் பற்றி விளக்கவும்.
பதில்: படிமம்:Selena_Gomez_UNICEF_3,_2012_(cropped).jpg ஐக்கிய நாடுகளின் சிறுவர் நிதியம் 2012 ஸ்னோஃப்ளேக் பந்தில் கோமஸ்.]] அக்டோபர் 2008 இல், கோமசு பெவர்லி ஹில்ஸில் செயிண்ட் சூட்சு குழந்தைகள் மருத்துவமனையின் "ரன்வே ஃபார் லைஃப்" நிகழ்ச்சியில் வடிவழகியாகப் பங்கேற்றார். அதில் $1 மில்லியனுக்கும் அதிகமான நிதி திரட்டப்பட்டது. அதே மாதத்தில், கோமஸ், ஐக்கிய நாடுகளின் சிறுவர் நிதியம் பிரச்சாரத்திற்கான ட்ரிக்-ஆர்-ட்ரீட்டின் செய்தித் தொடர்பாளராக நியமிக்கப்பட்டார். இது, உலகெங்கிலும் உள்ள குழந்தைகளுக்கு உதவ ஹாலோவீனில் பணம் திரட்ட குழந்தைகளை ஊக்குவித்தது. ஆகஸ்ட் 2009 இல், அப்போது 17 வயதாக இருந்த கோமசு, இளைய யுனிசெஃப் தூதரானார் ( மில்லி பாபி பிரவுன் பின்னர் இந்தச் சாதனையை முறியடித்தார்). தனது முதல் அதிகாரப்பூர்வ களப்பணியில், கோமசு செப்டம்பர் 2009 இல் கானாவுக்கு ஒரு வாரம் பயணம் செய்தார். சுத்தமான நீர், ஊட்டச்சத்து, கல்வி மற்றும் சுகாதாரப் பராமரிப்பு போன்ற அத்தியாவசியத் தேவைகள் இல்லாத பாதிக்கப்படக்கூடிய குழந்தைகளின் மோசமான நிலைமைகளை நேரில் கண்டார்.